ມາເລເຊຍ ສັງຫານ ກຸ່ມປະກອບອາວຸດ ຟີລິບປິນ 13 ຄົນ (ສະໄລດ໌)
ມາເລເຊຍ ສັງຫານນັກລົບຢ່າງໜ້ອຍ 13 ຄົນ ທີ່ເຊື່ອວ່າ ເປັນສ່ວນນຶ່ງ ຂອງກຸ່ມປະກອບອາວຸດຟີລິບປິນ ທີ່ອ້າງກໍາມະສິດ ເອົາດິນແດນ ໃນພາກຕາເວັນອອກ ມາເລເຊຍ .
ທະຫານມາເລເຊຍໄດ້ສັງຫານນັກລົບຢ່າງໜ້ອຍ 13 ຄົນ ທີ່ ເຊື່ອວ່າ ເປັນພາກສ່ວນນຶ່ງຂອງກຸ່ມປະກອບອາວຸດຟີລິບປິນ ຈຸນຶ່ງ ທີ່ໄດ້ທໍາການອ້າງເອົາ ກໍາມະສິດຕໍ່ດິນແດນ ທີ່ດໍາເນີນ ມາເປັນເວລາຫລາຍທົດສະວັດ ຢູ່ໃນເຂດ ພາກໃຕ້ຂອງປະ ເທດດັ່ງກ່າວ ທ່ານ Zahid Hamidi, ລັດຖະມົນຕີກະຊວງປ້ອງກັນປະເທດ ມາເລເຊຍ ກ່າວຕໍ່ຜູ້ສື່ຂ່າວໃນວັນພຸດມື້ນີ້ວ່າ ທະຫານມາເລ ເຊຍ ຍັງທໍາການລາດຕະເວນ ຊອກຫາພວກຫົວຮຸນແຮງ ຢູ່ ໃນເຂດສອກຫລີກຫ່າງໄກຂອງເກາະ Borneo ທ່ານເຕືອນວ່າ ອາດຈະມີຈໍານວນຄົນໄດ້ຮັບບາດເຈັບ ແລະເສຍຊີວິດເພີ້ມຂຶ້ນ ຕໍາຫລວດເວົ້າວ່າ ສ່ວນໃຫຍ່ຂອງພວກຫົວຮຸນແຮງຈໍານວນປະມານ 200 ຄົນປະ ກົດວ່າ ໄດ້ຫລົບໜີໄປຍັງທົ່ງນາທີ່ຢູ່ອ້ອມແອ້ມເຂດນັ້ນ ລຸນຫລັງທີ່ມາເລເຊຍ ໄດ້ ເລີ້ມທໍາການໂຈມຕີທາງອາກາດໃນວັນອັງຄານວານນີ້ ແລະໄດ້ສົ່ງທະຫານ ຫລາຍໆ ຮ້ອຍຄົນ ໄປຂັບໄລ່ພວກນັກລົບດັ່ງກ່າວໃຫ້ໜີອອກຈາກເຂດນັ້ນໄປ ທ່ານ Ismail Omar ຜູ້ບັນຊາການຕໍາຫລວດແຫ່ງຊາດມາເລເຊຍເວົ້າວ່າ ທະຫານ ມາເລເຊຍກໍາລັງຂະຫຍາຍການຊອກຄົ້ນຫາພວກຫົວຮຸນແຮງ ໃນຂອບເຂດທີ່ ກວ້າງອອກ ການຖົກຖຽງກັນໄດ້ເກີດຂື້ນໃນກາງເດືອນກຸມພາຜ່ານມາ ຊຶ່ງເວລານັ້ນ ມີສະມາ ຊິກປະມານ 200 ຄົນຂອງກຸ່ມປະກອບອາວຸດ ໄດ້ບຸກເຂົ້າໄປຍຶດເອົາບ້ານແຄມທະ ເລແຫ່ງນຶ່ງ ແລະຮຽກຮ້ອງໃຫ້ມີການຮັບຮູ້ວ່າ ເຂົາເຈົ້າເປັນເຈົ້າຂອງ ທີ່ຕົກທອດມາ ແຕ່ບັນພະບຸລຸດຕໍ່ລັດ Sabah ທີ່ຕັ້ງຢູ່ໃນພາກຕາເວັນອອກຂອງມາເລເຊຍນັ້ນ ຢ່າງໜ້ອຍມີຜູ້ບຸກລຸກ 32 ຄົນ ແລະຕໍາຫລວດ 8 ຄົນເສຍຊີວິດ ຢູ່ໃນການປະທະກັນ ນັ້ນ ໂຄສົກຂອງກຸ່ມປະກອບອາວຸດຟິລິບປີນກ່າວວ່າ ພວກຫົວຮຸນແຮງຈະບໍ່ຍອມ ຈຳນົນ ແລະຈະຕໍ່ສູ້ຈົນຕາຍ